**Projektu iesniegumu vērtēšanas kritēriju piemērošanas metodika[[1]](#footnote-2)**

|  |  |
| --- | --- |
| Darbības programmas nosaukums | Eiropas Savienības kohēzijas politikas programma 2021.–2027.gadam |
| Prioritārā virziena numurs un nosaukums | 2.2. “Vides aizsardzība un attīstība” |
| Specifiskā atbalsta mērķa numurs un nosaukums | 2.2.3. Uzlabot dabas aizsardzību un bioloģisko daudzveidību, “zaļo” infrastruktūru, it īpaši pilsētvidē, un samazināt piesārņojumu |
| Specifiskā atbalsta mērķa pasākuma numurs un nosaukums | 2.2.3.6. Gaisa piesārņojumu mazinošu pasākumu īstenošana, uzlabojot mājsaimniecību siltumapgādes sistēmas |
| Specifiskā atbalsta mērķa atlases kārtas | Atlase tiks organizēta vienā kārtā ar vairākiem uzsaukumiem:  1) pirmais projektu uzsaukums, kur mājsaimniecības tiek pieslēgtas centralizētajai siltumapgādes sistēmai;  2) otrais projektu uzsaukums, kur mājsaimniecībās uzstāda dažādu veidu siltumsūkņus;  3) trešais projektu uzsaukums, kur mājsaimniecībās uzstāda biomasas kurināmā katlus, kas piemēroti granulu kurināmajam;  4) projektu uzsaukums, kur mājsaimniecībās realizē projektus atbilstoši MK noteikumu 42.punktam. |
| Projektu iesniegumu atlases veids | Atklāta projektu iesniegumu atlase |
| Atbildīgā iestāde | Vides aizsardzības un reģionālās attīstības ministrija (turpmāk – VARAM) |

*Vispārīgie nosacījumi projektu iesniegumu vērtēšanas kritēriju piemērošanai:*

1. *Projekta iesniegums sastāv no projekta iesnieguma veidlapas Kohēzijas politikas fondu vadības informācijas sistēmā, tā datu laukiem un pielikumiem, un papildus iesniedzamajiem dokumentiem.*
2. *Norāde par kritērija izvērtēšanai nepieciešamās informācijas atrašanās vietu projekta iesniegumā (projekta iesniegumā, tās pielikumos un papildus iesniedzamajos dokumentos) ir indikatīva un gadījumos, ja noteiktajā vietā informācija nav pieejama, nepieciešams izskatīt visu projekta iesniegumu un tā pielikumus pilnībā.*
3. *Vērtējot projekta iesnieguma atbilstību kritērijiem, jāņem vērā projekta iesniegumā un publiskajos reģistros pieejamā informācija. Vērtējumu nevar balstīt uz pieņēmumiem vai citu informāciju, ko nav iespējams pārbaudīt vai pierādīt, vai kas neattiecas uz konkrēto projekta iesniegumu. Tomēr, ja vērtētāja rīcībā ir kāda informācija, kas var ietekmēt projekta vērtējumu, jānorāda konkrēti fakti un informācijas avoti, kas pamato un pierāda vērtētāja sniegto informāciju. Veicot pārbaudi publiskajos reģistros, jāfiksē pārbaudītā informācija, piemēram, izdruku no publiskā reģistra pievienojot projekta lietai vai veicot ekrānšāviņa (*print screen *funkcija) saglabāšanu.*
4. *Vērtējot projekta iesniegumu, jāpievērš uzmanība projekta iesniegumā sniegtās informācijas saskaņotībai starp visām projekta iesnieguma sadaļām, tās pielikumiem un papildus iesniegtajiem dokumentiem, kuros informācija minēta. Ja informācija starp projekta iesnieguma sadaļām, tās pielikumiem un papildus iesniegtajiem dokumentiem nesaskan, ir jāizvirza nosacījums par papildu skaidrojuma sniegšanu vai precizējumu veikšanu pie tā kritērija, uz kuru šī nesakritība ir attiecināma.*
5. *Kritērija ietekme uz lēmumu „P” nozīmē, ka kritērijs ir precizējams un kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu, ka projekta iesniedzējs nodrošina pilnīgu atbilstību kritērijam lēmumā noteiktajā laikā un kārtībā.*
6. *Kritērija ietekme uz lēmumu „N” nozīmē, ka kritērijs ir neprecizējams un kritērija neatbilstības gadījumā sadarbības iestāde pieņem lēmumu par projekta iesnieguma noraidīšanu.*
7. *Projektu iesniegumu vērtēšanā izmantojami:*
8. *Eiropas Savienības kohēzijas politikas programma 2021.–2027.gadam;*
9. *Ministru kabineta 2022.gada XX.mēneša noteikumi Nr.XX “Eiropas Savienības kohēzijas politikas programmas 2021.–2027.gadam 2.2.3. specifiskā atbalsta mērķa “Uzlabot dabas aizsardzību un bioloģisko daudzveidību, “zaļo” infrastruktūru, it īpaši pilsētvidē, un samazināt piesārņojumu” 2.2.3.6.pasākuma “Gaisa piesārņojumu mazinošu pasākumu īstenošana, uzlabojot mājsaimniecību siltumapgādes sistēmas” īstenošanas noteikumi” (turpmāk – MK noteikumi);*
10. *Eiropas Savienības kohēzijas politikas programmas 2021.–2027.gadam 2.2.3. specifiskā atbalsta mērķa “Uzlabot dabas aizsardzību un bioloģisko daudzveidību, “zaļo” infrastruktūru, it īpaši pilsētvidē, un samazināt piesārņojumu” 2.2.3.6.pasākuma “Gaisa piesārņojumu mazinošu pasākumu īstenošana, uzlabojot mājsaimniecību siltumapgādes sistēmas” projektu iesniegumu vērtēšanas kritēriji;*
11. *Eiropas Savienības kohēzijas politikas programmas 2021.–2027.gadam 2.2.3. specifiskā atbalsta mērķa “Uzlabot dabas aizsardzību un bioloģisko daudzveidību, “zaļo” infrastruktūru, it īpaši pilsētvidē, un samazināt piesārņojumu” 2.2.3.6.pasākuma “Gaisa piesārņojumu mazinošu pasākumu īstenošana, uzlabojot mājsaimniecību siltumapgādes sistēmas” projektu iesniegumu atlases nolikums;*
12. *„Vienas vienības izmaksu likmju aprēķina un piemērošanas metodika Eiropas Reģionālās attīstības fonda darbības programmas specifiskā atbalsta mērķa 2.2.3. “Uzlabot dabas aizsardzību un bioloģisko daudzveidību, “zaļo” infrastruktūru, it īpaši pilsētvidē, un samazināt piesārņojumu” pasākuma “Gaisa piesārņojumu mazinošu pasākumu īstenošana, uzlabojot mājsaimniecību siltumapgādes sistēmas” īstenošanai” metodika (turpmāk – vienas vienības izmaksu likmju metodika);*
13. *VARAM izstrādātie metodiskie norādījumi smalko PM2,5 daļiņu emisijas samazinājuma aprēķinam (turpmāk - PM2,5 daļiņu emisiju aprēķina metodika);*
14. *Sadarbības iestādes saskaņā ar atbildīgo iestādi apkopota un sadarbības iestādes tīmekļa vietnē publicēta informācija par valstspilsētu un novadu pilsētu centralizētajām siltumapgādes sistēmām un to atbilstību Direktīvas 2012/27/ES 2.panta 41.punkta[[2]](#footnote-3) prasībām.*
15. *Atbilstību izslēgšanas kritērijiem vērtē atbilstoši 2022.gada XX mēneša Ministru kabineta noteikumiem Nr.XX “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027.gada plānošanas periodā”.*

|  |  |  |  |
| --- | --- | --- | --- |
| **1. VIENOTIE KRITĒRIJI** | **Vērtēšanas sistēma** | | **Skaidrojums atbilstības noteikšanai** |
| **Kritērija veids**  **(P – precizējams, N/A – nav attiecināms)** | **Jā; Jā, ar nosacījumu; Nē[[3]](#footnote-4)** |
| Vienotie un vienotie izvēles kritēriji un to piemērošana un to skaidrojumi nosakāmi atbilstoši Eiropas Reģionālās attīstības fonda, Eiropas Sociālā fonda plus, Kohēzijas fonda un Taisnīgas pārkārtošanās fonda projektu iesniegumu atlases metodikas 2021.–2027.gadam noteiktajam. | | | |

|  |  |  |  |  |
| --- | --- | --- | --- | --- |
| **2. SPECIFISKIE ATBILSTĪBAS KRITĒRIJI** | | **Vērtēšanas sistēma** | | **Skaidrojums atbilstības noteikšanai** |
| **Kritērija veids**  **(P – precizējams, N – neprecizējams, N/A – nav attiecināms)** | **Jā; Jā, ar nosacījumu; N/A; Nē** |
| 2.1. | Projekta iesniegumā norādītā mērķteritorija atbilst MK noteikumos par SAM īstenošanu noteiktajam. | N | Jā | **Vērtējums ir „Jā”**, ja projektā:  plānoti ieguldījumi atbilstoši MK noteikumu 4. punktam, t.i., plānots atbalsts Latvijas Republikas valstspilsētu un novadu pilsētu teritorijās;  Informācijas avots vērtētājiem:  Kritērija vērtēšanai izmanto projekta iesnieguma datus – Ēkas adresi, kurā paredzēts īstenot projektu. Izmanto Valsts adrešu reģistra datus: https://www.kadastrs.lv/  un pārbauda vai attiecīgais objekts atrodas attiecīgajā valstspilsētā vai novadu pilsētā.  Pārbauda īpašumtiesību un atrašanās vietas datus Zemesgrāmatā lai pārliecinātos, ka projektā paredzētā īstenošanas vieta ir korekta.  Īpašumtiesības vai citi iesniegtie dokumenti apliecina, ka projekts atbilst MK noteikumu 4. punktam.  Kritēriju vērtē kopā ar 1.vienotā kritērija a) apakšpunkta kritēriju, un, ja konstatē neatbilstību šajā kritērijā, turpmāko projekta vērtēšanu neveic un projekts ir noraidāms. |
| Nē | **Vērtējums ir** **„Nē”**, ja projekta iesniedzējs neizpilda MK noteikumu 4.punkta prasības.  Rīcība: projektu noraida un turpmāko projekta vērtēšanu neveic. |
| 2.2. | Projektu paredzēts īstenot dzīvojamā mājā vai dzīvokļa īpašumos atbilstoši MK noteikumos par SAM īstenošanu paredzētajam. | P | Jā | **Vērtējums ir „Jā”**, ja projektā plānoti ieguldījumi atbilstoši MK noteikumu 18., 22. un 23.punktam, t.i., plānots atbalsts atbilstošā dzīvojamā mājā un nodrošināti dzīvojamās mājas īpašnieku saskaņojumi par dzīvojamās mājas siltumapgādes risinājuma ieviešanu, ja attiecināms.  Informācijas avots vērtētājiem:  projekta iesniegums un tā pielikumi un vienas vienības izmaksu likmju metodika.  Lai nodrošinātu MK noteikumu 18.punkta prasību vērtēšanu, izmanto projekta iesniegumā norādīto būvju klasifikācijas kodu. Izvērtē projekta iesniegumam pievienotos, vienas vienības izmaksu likmju metodikā minētos, dokumentus un publiskajos reģistros pieejamo informāciju (Zemesgrāmata.lv, kadastrs.lv, bis.gov.lv),  Lai nodrošinātu MK noteikumu 22.punkta prasību vērtēšanu, izvērtē projekta iesniegumā ietverto informāciju un projekta iesniegumam pievienotos, vienas vienības izmaksu likmju metodikā minētos, dokumentus - dzīvojamās mājas īpašnieku saskaņojumus un lēmumus par projekta īstenošanu. Pārliecinās, vai lēmumā par projekta īstenošanu ir ietverti atbilstošā īpašuma īpašnieki. Ja projekts iesniegts par atsevišķiem dzīvokļu īpašumiem, vērtē, vai ir iesniegti atbilstoši citu dzīvojamās mājas īpašnieku saskaņojumi atbilstoši Dzīvojamo māju pārvaldīšanas likumā noteiktajam.  Lai nodrošinātu MK noteikumu 23.punkta prasību vērtēšanu, vērtē projekta iesniegumā ietverto informāciju un projekta iesniegumam pievienotos, vienas vienības izmaksu likmju metodikā minētos, dokumentus, kā arī publiskajos reģistros (Zemesgrāmata.lv, kadastrs.lv, bis.gov.lv pieejamo informāciju). Pārliecinās, ka dzīvojamās mājas nepieciešamā siltumapgādes nominālā jauda nepārsniedz 50 kilovatus (kW) un projekta iesniegto pasākumu (iekārtu/tehnoloģiju) nominālā jauda summa nepārsniedz minētos 50 kW. |
| Jā, ar nosacījumu | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. |
| Nē | **Vērtējums ir** **„Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 2.3. | Eiropas Reģionālās attīstības fonda finansējuma apmērs projektā nepārsniedz 4400 *euro* uz vienu dzīvesvietas adresē deklarēto iedzīvotāju projekta dzīvojamā mājā vai dzīvokļu īpašumu mājsaimniecībās. | P | Jā | **Vērtējums ir „Jā”,** ja plānotais ERAF finansējums uz vienu deklarēto iedzīvotāju projekta dzīvojamā mājā vai dzīvokļu īpašumu mājsaimniecībā nepārsniedz 4400 *euro*. Projekta īstenošanas vietā norādītais deklarēto iedzīvotāju skaits projekta iesniegumā ir deklarēto iedzīvotāju skaits projekta iesniegšanas dienā sadarbības iestādē un ir iesniegts projekta iesniedzēja apliecinājums, ka noslēguma maksājuma pieprasīšanas dienā dzīvesvietas adresē dzīvojamā mājā vai dzīvokļu īpašumu mājsaimniecībā tiks nodrošināts ne mazāks deklarēto iedzīvotāju skaits kā projekta iesnieguma iesniegšanas dienā sadarbības iestādē.  Informācijas avots vērtētājiem:  Projekta iesniegums un tā pielikumi un vienas vienības izmaksu likmju metodika.  Lai nodrošinātu MK noteikumu 15.punkta prasību vērtēšanu, izvērtē projekta iesniegumā ietverto informāciju un projekta iesniegumam pievienotos, vienas vienības izmaksu likmju metodikā minētos, dokumentus. Vērtējot nosaka, vai ir korekti piemēroti vienas vienības izmaksu likmju metodikā noteiktie aprēķini un izmantotās summas, kā arī korekti aprēķināta paredzamā atbalsta intensitāte atbilstoši MN noteikumu 14.punktā noteiktajam. Deklarēto iedzīvotāju skaitu pārbauda Pilsonības un migrācijas lietu pārvaldes Fizisko personu reģistra datos uz projekta iesnieguma dienu. Deklarēto iedzīvotāju skaitu pārbauda atkārtoti, pārbaudot datus uz dienu, kad iesniegti projekta precizējumi. |
| Jā, ar nosacījumu | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. |
| Nē | **Vērtējums ir** **„Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 2.4. | Projekta iesniegumā tiek norādīts kā tiks nodrošināta atbilstība pašvaldības saistošo noteikumu izpildei attiecībā uz siltumapgādes iekārtu uzstādīšanu, tai skaitā ietverot nepieciešamās atļaujas un pašvaldību teritoriālā plānojuma prasību ievērošanu. | P | Jā | **Vērtējums ir „Jā”**, ja projekts ir atbilstošs pašvaldības saistošo noteikumu prasībām attiecībā uz siltumapgādes iekārtu uzstādīšanu un pašvaldību teritoriālā plānojuma prasību ievērošanu.  Informācijas avots vērtētājiem:  Projekta iesniegums un tā pielikumi. Sadarbības iestādes saskaņā ar atbildīgo iestādi apkopota publiski pieejama informācija par valstspilsētu un novadu pilsētu saistošajiem noteikumiem siltumapgādes iekārtu uzstādīšanai.  Lai nodrošinātu MK noteikumu 9.3.apakšpunkta, 47. un 60.punkta prasību vērtēšanu, izvērtē projekta iesniegumā ietverto informāciju un projekta iesniegumam pievienotos dokumentus. Kritērijā no projekta apraksta izvērtē, vai:   1. uzstādāmo iekārtu darbību īstenošanai nepieciešams būvniecības process un vai attiecīgā gadījumā ir pievienota informācija par nepieciešamā būvniecības procesa dokumentācijas atrašanās vietu Būvniecības informācijas sistēmā; 2. attiecīgajai pašvaldībai saistošajos noteikumos ir noteikta specifiska kārtība siltumapgādes iekārtu uzstādīšanai (tai skaitā specifisku siltumapgādes vai elektroapgādes iekārtu aizliegumi). Pašvaldības specifisku prasību gadījumā, ja attiecīgās prasības izpilde ir norādīta projekta iesniegumā, pārbauda atbilstību pašvaldību saistošo noteikumu prasībām. Ja attiecīgās pašvaldības saistošā prasība nav identificēta projektā, lūdz precizēt projekta iesniegumu, tajā norādot projekta atbilstību konkrētai saistošajai normai. Ja pašvaldība nav noteikusi specifiskus nosacījumus siltumapgādes iekārtas izvēlei, projekta iesniegumā ir jābūt norādītam, ka pašvaldība nav noteikusi ierobežojumus projektā paredzēto darbību veikšanai projekta īstenošanas teritorijā; 3. attiecīgajai pašvaldībai ir noteikta un publiski zināma un pieejama centralizētās siltumapgādes apkalpošanas zona. Pašvaldības specifisku prasību gadījumā pārbauda atbilstību MK noteikumu 9.3.apakšpunkta prasībām. Atbilstību apakšpunktā noteiktajiem 20 m nosaka, izvērtējot projekta iesnieguma aprakstu, un, ja rodas šaubas par prasības izpildi, vai projekta iesniegumā nav norādīts prasības izpildes skaidrojums, pārliecinās par prasības izpildi vizuāli, izmantojot maps.google.com aerofoto karšu resursus vai citu analogu resursu, kur pieejama aerofoto karšu informācija. 20 m atbilstoši attiecīgās kartes mērogam mēra no dzīvojamās mājas, kur plānota projekta īstenošana tuvākā vizuāli redzamā apbūves laukuma punkta taisnākajā nogrieznī līdz centralizētās siltumapgādes tīkliem. Prasības neizpildes gadījumā projektu vērtēšanu atliek līdz MK noteikumu 9.4.apakšpunktā minētajam projektu iesniegumu atlases uzsaukuma vērtēšanas termiņam, par to informējot projekta iesniedzēju. 3)apakšpunktā minētais vērtējams, ja projektā plānots uzstādīt biomasas kurināmā katlus, kas piemēroti granulu kurināmajam, MK noteikumu 9.3.apakšpunktā minētajam projektu atlases uzsaukumam. |
| Jā, ar nosacījumu | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. |
| Nē | **Vērtējums ir** **„Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |

|  |  |  |  |  |
| --- | --- | --- | --- | --- |
| 2.5. | Ja projektā paredzēta elektroenerģiju ražojošu iekārtu iegāde, projektā tiek paredzēts, ka ar projekta ietvaros iegādātajām iekārtām saražotās elektroenerģijas apjoma pašpatēriņš finanšu vai enerģijas izteiksmē ir vismaz 80% apmērā no gadā saražotās elektroenerģijas apjoma dzīvojamā mājā vai uz projektu attiecināmās dzīvojamās mājas dzīvokļos, un iesniegts apliecinājums par paredzamās saražojamās elektroenerģijas apjoma finanšu vai enerģijas izteiksmē pašpatēriņu vismaz 80% apmērā no gadā saražotās elektroenerģijas apjoma dzīvojamā mājā vai uz projektu attiecināmās dzīvojamās mājas dzīvokļos. | P, N/A[[4]](#footnote-5) | Jā | **Vērtējums ir „Jā”**, ja:   1. pārbaudot projektā iekļauto informāciju par iegādājamo elektroenerģiju ražojošo iekārtu jaudu, secināts, ka tiks izpildīts nosacījums, ka ar projekta ietvaros iegādātajām iekārtām saražotās elektroenerģijas apjoma pašpatēriņš finanšu vai enerģijas izteiksmē būs vismaz 80% apmērā no gadā saražotās elektroenerģijas apjoma dzīvojamā mājā vai uz projektu attiecināmās dzīvojamās mājas dzīvokļos; 2. iesniegts projekta iesniedzēja vai tās pilnvarotas personas apliecinājums, kas atbilst nosacījumam par paredzamās saražojamās elektroenerģijas apjoma finanšu vai enerģijas izteiksmē pašpatēriņu vismaz 80% apmērā no gadā saražotās elektroenerģijas apjoma dzīvojamā mājā vai uz projektu attiecināmās dzīvojamās mājas dzīvokļos. |
| Jā, ar nosacījumu | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. |
| Nē | **Vērtējums ir** **„Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| N/A | **Vērtējums ir „N/A”**, ja projekta iesniedzējs projekta ietvaros neplāno MK noteikumu 42.1.2. , 42.2.2. un 42.4.2. apakšpunktā minētās darbības saules paneļu sistēmas (ar pieslēgumu elektrotīklam) iegādei un uzstādīšanai. |
| **2.6. Horizontālā principa “Nenodarīt būtisku kaitējumu” specifiskie atbilstības kritēriji** | | | | |
| 2.6.1. | Ja projekta ietvaros plānots pieslēgums centralizētajai siltumapgādes sistēmai, centralizētā siltumapgādes sistēma atbilst efektīvai centralizētajai siltumapgādes sistēmai[[5]](#footnote-6) atbilstoši Eiropas Parlamenta un Padomes Direktīvas 2012/27/ES (2012.gada 25.oktobris) par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK 2.panta 41.punktā[[6]](#footnote-7) minētajam | P, N/A[[7]](#footnote-8) | Jā | **Vērtējums ir „Jā”**, ja projektā plānots pieslēgums centralizētajai siltumapgādes sistēmai un šī centralizētā siltumapgādes sistēma atbilst efektīvai centralizētajai siltumapgādes sistēmai atbilstoši Eiropas Parlamenta un Padomes Direktīvas 2012/27/ES (turpmāk – Direktīva 2012/27/ES 2.panta 41.punktā minētajam.  Informācijas avots vērtētājiem:   * Projekta iesniegums un tā pielikumi. * Sadarbības iestādes saskaņā ar atbildīgo iestādi apkopota un sadarbības iestādes tīmekļa vietnē publicēta informācija par valstspilsētu un novadu pilsētu centralizētajām siltumapgādes sistēmām un to atbilstību Direktīvas 2012/27/ES 2.panta 41.punkta prasībām.   Lai nodrošinātu MK noteikumu 2., 45. punkta un 41.1.apakšpunkta prasību vērtēšanu, izvērtē projekta iesniegumā ietverto informāciju par projektā paredzēto atbalstāmo darbību un tās īstenošanas vietu un centralizētās siltumapgādes sistēmas atbilstību Direktīvas 2012/27/ES 2.panta 41.punkta prasībām. |
| Jā, ar nosacījumu | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. |
| Nē | **Vērtējums ir** **„Nē”**, ja projekta iesniedzējs plāno pieslēgties centralizētajai siltumapgādes sistēmai, kas nav atbilstoša MK noteikumu 45.punkta prasībām.  Rīcība: projektu noraida un turpmāko projekta vērtēšanu neveic. |
| N/A | **Vērtējums ir „N/A”**, ja projekta iesniedzējs projekta ietvaros neplāno pieslēgties centralizētajai siltumapgādes sistēmai. |
| 2.6.2. | Ja projekta ietvaros plānota koksnes biomasas apkures katla, kas piemērots granulu kurināmajam iegāde, projekta iesniedzējs apliecina[[8]](#footnote-9), ka kā kurināmo izmantos biomasas kurināmo no mazvērtīgās koksnes un koksnes atlikumiem (koksnes granulas). | P; N/A[[9]](#footnote-10) | Jā | **Vērtējums ir „Jā”**, ja projektā plānots uzstādīt koksnes biomasas katlu, kas piemērots granulu kurināmajam, un projekta iesniedzējs apliecina, ka kā kurināmo izmantos biomasas kurināmo no mazvērtīgās koksnes un koksnes atlikumiem (koksnes granulas).  Informācijas avots vērtētājiem:  Projekta iesniegums un tā pielikumi, projektu iesniegumu atlases nolikuma prasības.  Lai nodrošinātu MK noteikumu 41.2. apakšpunkta prasību vērtēšanu, izvērtē, vai projekta ietvaros plānots uzstādīt 42.1.apakšpunktā minētās darbības un vai projekta iesniegumā ir ietverts apliecinājums, kur projekta iesniedzējs apliecina, ka kā kurināmo izmantos biomasas kurināmo no mazvērtīgās koksnes un koksnes atlikumiem (koksnes granulas). |
| Jā, ar nosacījumu | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. |
| Nē | **Vērtējums ir** **„Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| N/A | **Vērtējums ir „N/A”**, ja projekta iesniedzējs projekta ietvaros neplāno uzstādīt koksnes biomasas apkures katlu, kas piemērots granulu kurināmajam. |
| 2.6.3. | Projekta ietvaros radītie elektrisko un elektronisko iekārtu atkritumi un citi atkritumi tiks apsaimniekoti atbilstoši normatīvo aktu prasībām: tiks nodrošināta to savākšana, atkalizmantošana, sagatavošana pārstrādei un reģenerācijai, pārstrāde vai reģenerācija sadarbībā ar attiecīgu piesārņojošās darbības vai atkritumu apsaimniekošanas atļaujas saņēmušu komersantu. | P | Jā | **Vērtējums ir “Jā**”, ja projekta iesniedzējs ir iekļāvis projekta iesniegumā informāciju par to, ka projekta ietvaros radītie elektrisko un elektronisko iekārtu atkritumi un citi atkritumi tiks apsaimniekoti atbilstoši normatīvo aktu prasībām, kā arī pievienojis apliecinājumu par šo atkritumu savākšanu, atkalizmantošanu, sagatavošanu pārstrādei un reģenerācijai, pārstrādi vai reģenerāciju un nodošanu komersantam, kas saņēmis attiecīgu piesārņojošās darbības vai atkritumu apsaimniekošanas atļauju |
| Jā, ar nosacījumu | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. |
| Nē | **Vērtējums ir** **„Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 2.6.4. | Projektā paredzēts, ka azbestu saturoši materiāli tiks apstrādāti un transportēti atbilstoši normatīvajiem aktiem par darba aizsardzības prasībām darbā ar azbestu un azbesta atkritumu apsaimniekošanu. | P; N/A[[10]](#footnote-11) | Jā | **Vērtējums ir “Jā”,** ja projekta iesniedzējs ir iekļāvis projekta iesniegumā informāciju par to, ka projekta ietvaros radītie azbestu saturoši materiāli tiks apstrādāti un transportēti atbilstoši normatīvajiem aktiem par darba aizsardzības prasībām darbā ar azbestu un azbesta atkritumu apsaimniekošanu un ir pievienojis apliecinājumu par šo darbību nodrošināšanu. |
| Jā, ar nosacījumu | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. |
| Nē | **Vērtējums ir** **„Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| N/A | Kritērijs nav jāvērtē, ja konkrētajā projektā ir pierādāmi apstākļi, ka projekta ietvaros neradīsies ar azbestu saistīti atkritumi. |
| 2.6.5. | Projektā paredzēts, ka, ja projektu īsteno īpaši aizsargājamās dabas teritorijā vai tās aizsargjoslā, projekts neietekmē īpaši aizsargājamo dabas teritoriju aizsardzības un apsaimniekošanas mērķus. | P; N/A[[11]](#footnote-12) | Jā | **Vērtējums ir “Jā”,** ja projekta iesniedzējs ir iekļāvis projekta iesniegumā informāciju par to, kā projekts īpaši aizsargājamās dabas teritorijā vai tās aizsargjoslā neietekmē īpaši aizsargājamo dabas teritorijas aizsardzības un apsaimniekošanas mērķus un ir iesniedzis par to apliecinājumu. |
| Jā, ar nosacījumu | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. |
| Nē | **Vērtējums ir** **„Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| N/A | **Vērtējums ir „N/A”**, ja projekta īstenošanas vieta neatrodas īpaši aizsargājamā dabas teritorijā vai tās aizsargjoslā. Par to, vai projekts atrodas īpaši aizsargājamās dabas teritorijā vai tās aizsargjoslā, pārliecinās atbilstoši <https://ozols.gov.lv/pub> datubāzei, izvēloties tikai īpaši aizsargājamo teritoriju datu slāni. |
| **2.7. Horizontālā principa “klimatdrošināšana” specifiskais atbilstības kritērijs** | | | | |
| 2.7.1. | Projektā paredzēts īstenot aktivitātes, kas nodrošina klimata pārmaiņu mazināšanu, t.i. siltumnīcefekta gāzu emisiju samazināšanu vai atjaunojamo energoresursu tehnoloģiju ieviešanu, kā arī projekts atbilst horizontālā principa “Energoefektivitāte pirmajā vietā” noteiktajām prasībām. Kritēriju attiecībā pret siltumnīcefekta gāzu emisiju samazināšanu uzskata par izpildītu arī, ja projekta ietvaros plānots dzīvojamo māju pieslēgt efektīvai centralizētajai siltumapgādes sistēmai. | P | Jā | **Vērtējums ir „Jā”**, ja projektā paredzēts īstenot aktivitātes, kas nodrošina klimata pārmaiņu mazināšanu, t.i. siltumnīcefekta gāzu emisiju samazināšanu vai atjaunojamo energoresursu tehnoloģiju ieviešanu, kā arī projekts atbilst horizontālā principa “Energoefektivitāte pirmajā vietā” noteiktajām prasībām.  Informācijas avots vērtētājiem: Projekta iesniegums un tā pielikumi, 5.vienotā kritērija vērtējums un 2.2.kritērija vērtējums.  Lai nodrošinātu Horizontālā principa “klimatdrošināšana” ievērošanu, ņem vērā plānoto darbību atbilstību informatīvā ziņojuma “Latvijas stratēģija klimatneitralitātes sasniegšanai līdz 2050.gadam” (2020. gada 28. janvāra Ministru kabineta sēdes protokols Nr.4. 29.§) noteiktajai vīzijai attiecībā uz ilgtspējīgu enerģētiku, t.sk. atjaunojamo energoresursu izmantošanu un visaptverošu energoefektivitāti. Ņemot vērā, ka MK noteikumos iekļauto atbalstāmo darbību atbilstība ir izvērtēta MK noteikumu projekta gatavošanas laikā un MK noteikumi nepiedāvā atbalstāmās darbības, kas ir pretrunā minētajai vīzijai, kritērija vērtēšanai izmanto 5.vienotā kritērija vērtējumu un datus. Horizontālais princips “klimatdrošināšana” attiecībā uz klimata pārmaiņu mazināšanu, t.i. siltumnīcefekta gāzu emisiju samazināšanu vai atjaunojamo energoresursu tehnoloģiju ieviešanu uzskatāms par izpildītu, ja projekta iesniegums atbilst MK noteikumos noteiktajām atbalstāmajām darbībām.  Lai nodrošinātu Horizontālā principa “Energoefektivitāte pirmajā vietā” ievērošanu, vērtē atbilstību MK noteikumu 23.4.apakšpunkta prasībām, kur noteikts, ka projekts var tikt īstenots tikai ēkās, kas ir atbilstošas 2020. gada 10. decembra Ministru kabineta noteikumu Nr. 730 “Ekspluatējamu ēku energoefektivitātes minimālās prasības” 2.punktā noteiktajām ekspluatējamu ēku minimālajām prasībām (E klasei atbilstoši 2021. gada 8. aprīļa Ministru kabineta noteikumu Nr.222 “Ēku energoefektivitātes aprēķina metodes un ēku energosertifikācijas noteikumi” 3.pielikuma 1.tabulai). Kritērija vērtēšanai izmanto 2.2. kritērija vērtējumu un datus. Horizontālais princips “klimatdrošināšana” attiecībā uz Horizontālo principu “Energoefektivitāte pirmajā vietā” uzskatāms par izpildītu, ja projekts un projekta iesniegums atbilst MK noteikumu 23.4.apakšpunkta prasībām.  Ja ir nodrošināta atbilstība horizontālā principa “Energoefektivitāte pirmajā vietā” noteiktajai prasībai, kritēriju uzskata par izpildītu arī, ja projektā paredzēts dzīvojamo māju pieslēgt efektīvai centralizētajai siltumapgādes sistēmai kā noteikts 2.6.1.kritērijā. |
| Jā, ar nosacījumu | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. |
| Nē | **Vērtējums ir** **„Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 2.7.2. | Projektā tiek nodrošināta atbilstība pielāgošanās klimata pārmaiņām aspektiem | P | Jā | **Vērtējums ir „Jā”**, ja projektā tiek nodrošināta atbilstība pielāgošanās klimata pārmaiņām aspektiem.  Informācijas avots vērtētājiem: Projekta iesniegums un tā pielikumi.  Lai nodrošinātu projekta atbilstību pielāgošanās klimata pārmaiņām aspektiem vērtē:   1. vai projekts tiek īstenots applūstošā teritorijā atbilstoši VSIA "Latvijas Vides, ģeoloģijas un meteoroloģijas centrs" Latvijas plūdu riska un plūdu draudu kartēm (PAVASARA PLŪDU KARTES UPĒM UN EZERIEM AR DAŽĀDIEM PLŪDU SCENĀRIJIEM, ja ūdens dziļums kartē norādīts >0m).   <https://videscentrs.lvgmc.lv/iebuvets/pludu-riska-un-pludu-draudu-kartes>  Ja projekts tiek īstenots applūstošā teritorijā, jābūt norādītam aprakstam ar rīcību par to, kā projekta ietvaros uzstādītā infrastruktūra tiks aizsargāta pret ūdens uzplūdiem;   1. projekta iesniegumā vai tā pielikumos ir iekļauts apraksts par ugunsdrošības aspektu nodrošināšanu, tai skaitā atbilstību normatīvajos aktos noteiktajām prasībām (ja projektā tiek uzstādīts koksnes biomasas apkures katls, kas piemērots granulu kurināmajam). Vērtē aprakstu, ja nepieciešams, izvērtē projektā plānoto darbību atbilstību 2015.gada 30.jūnija Ministru kabineta noteikumu Nr.333 “Noteikumi par Latvijas būvnormatīvu LBN 201-15 "Būvju ugunsdrošība" noteiktajām prasībām; 2. ja projektā plānots veikt darbības, kas paredz zemes rakšanas darbus (paredzēts uzstādīt zeme-ūdens siltumsūkni vai paredzēts pieslēgums centralizētajai siltumapgādes sistēmai), projekta iesniegumā ir iekļauts apraksts par to, vai dzīvojamā mājā, kur plānots īstenot projektu, ir izvērtēti ēku pamatu un grunts bojājumu riski gruntsūdeņu līmeņa svārstību dēļ. Izvērtē, vai ir saņemtas nepieciešamās atļaujas urbumu veikšanai, ja paredzēts siltumsūknim uzstādīt vertikālās zondes; 3. ja projektā plānots veikt darbības, kas paredz uzstādīt saules paneļu sistēmu ar pieslēgumu elektrotīklam, projekta iesniegumā ir iekļauts apraksts par to, vai dzīvojamā mājā, kur plānots īstenot projektu, ir izvērtēts pārslodzes pieaugums uz ēku jumtiem, tai skaitā, ņemot vērā lielu nokrišņu daudzuma sniega formā īslaicīgā periodā gadījumos. Aprakstā jābūt ietvertam, vai ēkai ir veikta tehniskā apsekošana, jumta slodzes aprēķins, vai slodzes izturība ir novērtēta vizuāli – jumtam nav redzamu deformācijas pazīmju, tai skatā to sijām, latojumam no bēniņu/jumta apakšas puses; 4. projekta iesniegumā ir iekļauts apraksts par to, vai dzīvojamā mājā, kur plānots īstenot projektu, ir izvērtēti dzīvojamās mājas pārkaršanas riski. |
| Jā, ar nosacījumu | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. |
| Nē | **Vērtējums ir** **„Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |

|  |  |  |  |
| --- | --- | --- | --- |
| **3. KVALITĀTES KRITĒRIJI** | | **Vērtēšanas sistēma** | **Skaidrojums atbilstības noteikšanai** |
| **Projekta efektivitāte attiecībā uz gaisa kvalitāti pilsētvidē:** | | | |
| 3.1. | **Projekta īstenošanas mērķteritorija:**  Ja projektu plānots īstenot Rīgas, Liepājas vai Rēzeknes valstspilsētu teritorijās, koeficientam (K1) piešķir vērtību 5 punkti.  Ja projektu plānots īstenot citās valststpilsētu vai novadu pilsētu teritorijās, koeficientam (K1) piešķir vērtību 1 punkts. | Priekšroku dod projektam ar koeficientu lielāko summu.  Kk = K1 + K2 + K3 + K4 + K5,  kur:  Kk – kopējais koeficients;  K1 – Projekta īstenošanas mērķteritorijas koeficients;  K2 – Projekta īstenošanas dzīvojamās mājas veida koeficients;  K3 – Projekta īstenošanas dzīvojamās mājas ēkas siltumnoturības koeficients;  K4 – Projekta īstenošanai plānoto atbalstāmo darbību koeficients;  K5 – Projekta īstenošanai plānoto papildu atbalstāmo darbību koeficients.  Projektu iesniegumu vērtēšanas rezultātā katra uzsaukuma ietvaros tiek veidots projektu saraksts, kuros iesniegtie projekti saranžēti no efektīvākā (ar lielāko kopējā koeficienta vērtību) līdz vismazāk efektīvajam (ar mazāko kopējā koeficienta vērtību) projektam.  Vienādu punktu gadījumā projekti tiek saranžēti prioritāri īstenojot projektus Rīgas, Liepājas vai Rēzeknes valstspilsētu teritorijās.  Ja pēc saranžēšanas nepieciešama papildu projektu prioritizēšana, projekti tiek saranžēti atbilstoši mazākajam Eiropas Reģionālās attīstības fonda finansējumam projektā uz vienu deklarēto iedzīvotāju.  Ja pēc šīs saranžēšanas joprojām nepieciešama projektu papildu prioritizēšana, tad priekšroka tiek dota projektam ar lielāku nacionālā rādītāja smalko PM2,5 daļiņu emisijas samazinājumu. | Kritērija vērtēšanai izmanto 2.1.kritērija vērtējumu un datus.  Minimāli sasniedzamais punktu skaits – 1 punkts.  2.1.kritērijā noskaidroto projekta īstenošanas vietu salīdzina pret projekta punktu piešķiršanas nosacījumiem, kas norādīti 3.1. kritērijā, un piešķir projektam attiecīgo punktu vērtējumu.  Ja projektu plānots īstenot teritorijā, kas atrodas ārpus valststpilsētu vai novadu pilsētu teritorijām, koeficientam (K1) piešķir vērtību 0 punkti. |
| 3.2. | **Projekta īstenošanas dzīvojamās mājas veids:**  Ja projektu plānots īstenot daudzdzīvokļu dzīvojamā mājā, projekta ietvaros nodrošinot siltumapgādi visiem tās dzīvokļu īpašumiem, koeficientam (K2) piešķir vērtību 5 punkti.  Ja projektu plānots īstenot daudzdzīvokļu dzīvojamā mājā, projekta ietvaros siltumapgādi nodrošinot vismaz 50 % no tās dzīvokļu īpašumiem, koeficientam (K2) piešķir vērtību 3 punkti.  Ja projektu plānots īstenot viendzīvokļa vai divdzīvokļu dzīvojamā mājā[[12]](#footnote-13), koeficientam (K2) piešķir vērtību 2 punkti.  Ja projektu plānots īstenot divdzīvokļu dzīvojamā mājā vienam tās dzīvokļa īpašumam vai daudzdzīvokļu dzīvojamā mājā, siltumapgādi nodrošinot mazāk kā 50 % no tās dzīvokļu īpašumiem, koeficientam (K2) piešķir vērtību 1 punkts. | Kritērija vērtēšanai izmanto 2.2.kritērija vērtējumu un datus.  Minimāli sasniedzamais punktu skaits – 1 punkts.  2.2.kritērijā noskaidroto projekta īstenošanas dzīvojamo mājas veidu salīdzina pret projekta kvalitātes punktu piešķiršanas nosacījumiem, kas norādīti 3.2.kritērijā, un piešķir projektam attiecīgo punktu vērtējumu.  Ja projektu plānots īstenot citā, iepriekš neminētā ēkā (gadījumā), koeficientam (K2) piešķir vērtību 0 punkti. |
| 3.3. | **Projekta īstenošanas dzīvojamās mājas siltumnoturība:**  Ja projektu plānots īstenot dzīvojamā mājā, kurā ēkas energoefektivitātes apkures patēriņa (kWh/m2) references līmenis (klase) ekspluatācijā esošām dzīvojamām mājām ir atbilstoša A+, A, B, vai C klasei, koeficientam (K3) piešķir vērtību 2 punkti.  Ja projektu plānots īstenot dzīvojamā mājā, kurā ēkas energoefektivitātes apkures patēriņa (kWh/m2) references līmenis (klase) ekspluatācijā esošām dzīvojamām mājām ir atbilstoša D vai E klasei, koeficientam (K3) piešķir vērtību 1 punkts. | Kritērija vērtēšanai izmanto 2.2.kritērija vērtējumu un datus.  Minimāli sasniedzamais punktu skaits – 1 punkts.  2.2.kritērijā noskaidroto projekta īstenošanas dzīvojamo mājas apkures patēriņa (kWh/m2) references līmeni (klasi) salīdzina pret projekta kvalitātes punktu piešķiršanas nosacījumiem, kas norādīti 3.3.kritērijā, un piešķir projektam attiecīgo punktu vērtējumu.  Ja projektu plānots īstenot dzīvojamā mājā, kurā ēku energoefektivitātes apkures patēriņa (kWh/m2) references līmenis (klase) ekspluatācijā esošām dzīvojamām mājām ir atbilstoša F klasei, koeficientam (K3) piešķir vērtību 0 punkti. |
| 3.4. | **Projekta īstenošanai plānotās atbalstāmās darbības:**  Ja projekta ietvaros paredzēta pieslēguma centralizētajai siltumapgādes sistēmai izveidošana, koeficientam (K4) piešķir vērtību 10 punkti.  Ja projekta ietvaros paredzēta siltumsūkņa (zeme-ūdens, ūdens-ūdens vai gaiss-ūdens) iegāde, koeficientam (K4) piešķir vērtību 6 punkti.  Ja projekta ietvaros paredzēta koksnes biomasas apkures katla, kas piemērots granulu kurināmajam iegāde, koeficientam (K4) piešķir:   1. vērtību 4 punkti, ja daļiņu emisijas[[13]](#footnote-14) telpu apsildes sezonā nepārsniedz 20 mg/m3; 2. vērtību 2 punkti, ja daļiņu emisijas[[14]](#footnote-15) telpu apsildes sezonā nepārsniedz 40 mg/m3.   Ja projekta ietvaros paredzēta elektriskās apkures sistēmas siltumenerģijas avotu iegāde, koeficientam (K4) piešķir vērtību 1 punkts. | Kritērija vērtēšanai izmanto 5.vienotā kritērija vērtējumu un datus.  Minimāli sasniedzamais punktu skaits – 1 punkts.  5.vienotā kritērijā noskaidrotās projekta ietvaros plānotās atbalstāmās darbības salīdzina pret projekta kvalitātes punktu piešķiršanas nosacījumiem, kas norādīti 3.4.kritērijā, un piešķir projektam attiecīgo punktu vērtējumu.  Ja projekta ietvaros paredzēts īstenot darbības, kas nav atbilstošas MK noteikumu 42.punkta prasībām, koeficientam (K4) piešķir vērtību 0 punkti. |
| 3.5. | **Projekta īstenošanai plānotās atbalstāmās darbības, kas veicina bezemisiju tehnoloģijas un virzību uz klimatneitralitātes mērķu sasniegšanu:**  Ja projekta ietvaros **paredzēta** saules paneļu (ar pieslēgumu elektrotīklam) iegāde un uzstādīšana, koeficientam (K5) piešķir vērtību 3 punkti.  Ja projekta ietvaros **nav paredzēta** saules paneļu (ar pieslēgumu elektrotīklam) iegāde un uzstādīšana, koeficientam (K5) piešķir vērtību 0 punkti. | Kritērija vērtēšanai izmanto 5.vienotā kritērija vērtējumu un datus.  Kritērijs nav izslēdzošs.  5.vienotā kritērijā noskaidrotās projekta ietvaros plānotās atbalstāmās darbības salīdzina pret projekta kvalitātes punktu piešķiršanas nosacījumiem, kas norādīti 3.5.kritērijā, un piešķir projektam attiecīgo punktu vērtējumu. |
| Kopā (maksimālais punktu skaits) – 25 punkti  Minimālais punktu skaits izslēdzošajos kritērijos – 4 punkti | | | |

1. Projektu iesniegumu vērtēšanas kritēriju piemērošanas metodika ir informatīvi skaidrojošs materiāls [↑](#footnote-ref-2)
2. Direktīva 2012/27/ES 2.panta 41.punkts nosaka šādu prasību: efektīva centralizētā siltumapgāde un aukstumapgāde ir centralizētās siltumapgādes vai aukstumapgādes sistēma, kuras darbībā izmanto vismaz 50 % atjaunojamās enerģijas, 50 % siltuma pārpalikuma, 75 % koģenerācijas režīmā saražota siltuma vai šādu enerģijas un siltuma veidu kombināciju 50 % apmērā. [↑](#footnote-ref-3)
3. Kritērija vērtējumu „Nē” var piešķirt tikai gadījumā, ja saskaņā ar Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 26.panta piekto daļu sadarbības iestāde ir atkārtoti pieņēmusi lēmumu par projekta iesnieguma apstiprināšanu ar nosacījumiem. [↑](#footnote-ref-4)
4. Kritērijs attiecināms, ja projekta iesniedzējs projekta ietvaros plāno veikt MK noteikumu 42.1.2. , 42.2.2. un 42.4.2. apakšpunktā minētās darbības saules paneļu sistēmas (ar pieslēgumu elektrotīklam) iegādei un uzstādīšanai. [↑](#footnote-ref-5)
5. Sadarbības iestāde projektu iesniegumu atlases nolikumā uzskaita valstpilsētu vai novadu pilsētu centralizētās siltumapgādes sistēmas, kas ir atbilstošas minētajām prasībām. [↑](#footnote-ref-6)
6. Efektīva centralizētā siltumapgāde un aukstumapgāde ir centralizētās siltumapgādes vai aukstumapgādes sistēma, kuras darbībā izmanto vismaz 50 % atjaunojamās enerģijas, 50 % siltuma pārpalikuma, 75 % koģenerācijas režīmā saražota siltuma vai šādu enerģijas un siltuma veidu kombināciju 50 % apmērā. [↑](#footnote-ref-7)
7. Kritērijs attiecināms, ja projekta iesniedzējs projekta ietvaros plāno veikt MK noteikumu 42.3.apakšpunktā minētās darbības pieslēguma centralizētajai siltumapgādes sistēmai projektēšanai un izveidošanai. [↑](#footnote-ref-8)
8. Projekta iesniedzējs kritērija izpildi apliecina aizpildot attiecīgu apliecinājumu, ko pievieno projekta iesniegumam. [↑](#footnote-ref-9)
9. Kritērijs attiecināms, ja projekta iesniedzējs projekta ietvaros plāno veikt MK noteikumu 42.1.apakšpunktā minētās darbības koksnes biomasas apkures katla, kas piemērots granulu kurināmajam, iegādei. [↑](#footnote-ref-10)
10. Kritērijā lieto N/A un kritērijs nav jāvērtē, ja konkrētajā projektā ir pierādāmi apstākļi, ka projekta ietvaros neradīsies ar azbestu saistīti atkritumi. [↑](#footnote-ref-11)
11. Kritērijs attiecināms, ja projekta iesniedzējs projektu plāno veikt īpaši aizsargājamās dabas teritorijā. [↑](#footnote-ref-12)
12. Attiecināms, ja projekta ietvaros paredzētais siltumapgādes risinājums nodrošina visas dzīvojamās mājas siltumapgādi apkurei. [↑](#footnote-ref-13)
13. Atbilstoši Komisijas 2015. gada 28. aprīļa Regulas (ES) 2015/1189, ar ko Eiropas Parlamenta un Padomes Direktīvu 2009/125/EK īsteno attiecībā uz ekodizaina prasībām cietā kurināmā katliem, 2.pielikuma 1.punkta c) apakšpunkta prasībām, papildus punktus piešķirot efektīvākai tehnoloģijai. Vērtība nosakāma atbilstoši uzstādāmās iekārtas atbilstības deklarācijai vai tehnoloģijas specifikācijai. [↑](#footnote-ref-14)
14. Atbilstoši Komisijas 2015. gada 28. aprīļa Regulas (ES) 2015/1189, ar ko Eiropas Parlamenta un Padomes Direktīvu 2009/125/EK īsteno attiecībā uz ekodizaina prasībām cietā kurināmā katliem, 2.pielikuma 1.punkta c) apakšpunktā noteiktajām minimālajām prasībām. Vērtība nosakāma atbilstoši uzstādāmās iekārtas atbilstības deklarācijai vai tehnoloģijas specifikācijai. [↑](#footnote-ref-15)